Депутатхэр Iуащхьэмахуэ дэкIащ
КъБР-м и Совет Нэхъыщхьэр илъэс 75-рэ, КъБР-м и Парламентыр илъэс 20 зэрырикъуам и щIыхькIэ Къэбэрдей-Балъкъэр Республикэм и Парламентым и депутатхэр Iуащхьэмахуэ дэкIащ. Гупым я пашэу щытащ Спортымрэ туризмэмкIэ комитетым и унафэщI Суммаев Ахъмэт. Европэм щынэхъ лъагэ дыдэ щыгум нэсыфащ депутат Жанатаев Сэлим, КъБР-м и Парламентым и деж щыIэ ЩIалэгъуалэ палатэм хэтхэу Гузоев Исмэхьил, Дзыгъулэ Ибрэхьим, апхуэдэу «КъБР-м и ухуакIуэхэм я зэгухьэныгъэм» и генеральнэ директор Щыхъэлы Эдуард, КъБР-м и прокуратурэм щылажьэ Башиев Расул, Мамыщ Аслъэн сымэ.
КъБР-м и Парламентым и Аппаратым и лэжьакIуэхэу Шыгъушэ Заур, Ахъуэхъу Азэмэт, Бекъалды Мухьэмэд сымэ километритху хъу лъагапIэм нэс дэкIри «Урысейм и альпинист» дамыгъэр къахьащ. Жанатаев Сэлимрэ Щыхъэлы Эдуардрэ альпинизмэмкIэ инструкторым и мардэр, Суммаев Ахъмэт инструктор-гъэсакIуэм и мардэр ягъэзэщIащ.
Парламентархэм Iуащхьэмахуэ и щыгум дахащ УФ-м и Президент Путин Владимир, КъБР-м и Iэтащхьэ Къанокъуэ Арсен, КъБР-м и Парламентым и УнафэщI Чеченов Ануар сымэ я сурэтхэр.
Iуащхьэмахуэ дэкIахэм апхуэдэу къалъытащ Европэм и щыгу нэхъ лъагэ дыдэр «Урысей 10» зэпеуэм зэрыхэтри икIи мы лэжьыгъэмкIэ а Iуэхур даIы- гъащ.
КъБР-м и Парламентым
и пресс-IуэхущIапIэ.
